Ντάνιελ Οτούρου

Ο Ακινφαγιόσε Ντάνιελ Οτούρου (γεννημένος στις 20 Σεπτεμβρίου 1999) είναι Νιγηριανο-Αμερικανός επαγγελματίας καλαθοσφαιριστής που αγωνίζεται ως σέντερ για την Χάποελ Τελ Αβίβ της Ισραηλινής Λίγκας και της Ευρωλίγκας. Έπαιξε κολλεγιακό μπάσκετ για τους Μινεσότα Γκόλντεν Γκόφερς.

 Καριέρα στο λύκειο 
Ο Οτούρου έπαιξε μπάσκετ για το Λύκειο Κρέτιν-Ντέραμ Χολ στο Σαιντ Πωλ της Μινεσότα για τέσσερα χρόνια. Εκεί, αναπτύχθηκε σωματικά και ανέπτυξε καλό συντονισμό χεριών-ματιών και πλοήγηση στο γήπεδο. Ως βασικός, είχε κατά μέσο όρο 18,8 πόντους, 11,5 ριμπάουντ και 6,1 μπλοκ ανά παιχνίδι και έγινε πρώτος όλων των εποχών του σχολείου του σε κάθε μία από τις τρεις κατηγορίες.  Στην τελευταία του σεζόν, ο Οτούρου οδήγησε την ομάδα του σε ένα πρωτάθλημα της κατηγορίας 4Α στο Apple Valley High School, σημειώνοντας ένα νικητήριο ντανκ με 0,5 δευτερόλεπτα να απομένουν για την λήξη. Παρά το καλό του παιχνίδι, αποκλείστηκε από την ομάδα του τουρνουά για λόγους αθλητικού πνεύματος, καθώς δέχτηκε τεχνική ποινή επειδή έσπρωξε έναν αντίπαλο παίκτη του στο πρώτο ημίχρονο. 

 Καριέρα στο κολέγιο 
Ο Οτούρου έκανε χειρουργική επέμβαση στον ώμο πριν από την πρώτη του σεζόν στο κολλέγιο. Στις 24 Δεκεμβρίου 2018, ο Οτούρου αναδείχθηκε πρώτος της εβδομάδας των Big Ten, έχοντας σκοράρει 20 πόντους και 11 ριμπάουντ σε μια νίκη με 86-67 επί της Βόρεια Καρολίνα Α&Τ.

 Επαγγελματική καριέρα 

 Λος Άντζελες Κλίπερς (2020-2021) 
Ο Οτούρου επιλέχθηκε με την 33η επιλογή στο ντραφτ του 2020 του NBA από τους Μινεσότα Τίμπεργουλβς, καθιστώντας τον πρώτο παίκτη του Πανεπιστημίου της Μινεσότα που λαμβάνει ντραφτ, από το 2004.  Ο Οτούρου μεταφέρθηκε στη συνέχεια στους Λος Άντζελες Κλίπερς.  Στις 28 Νοεμβρίου 2020, οι Λος Άντζελες Κλίπερς ανακοίνωσαν συμβόλαιο με τον Οτούρου.

 Γουίντι Σίτι Μπουλς (2021) 
Στις 16 Αυγούστου 2021, ο Οτούρου μεταφέρθηκε στους Μέμφις Γκρίζλις, οι οποίοι τον αποδεσμεύσανε στις 23 Σεπτεμβρίου. Τέσσερις ημέρες αργότερα, υπέγραψε με τους Σικάγο Μπουλς, αλλά αποχώρησε στις 11 Οκτωβρίου. Ο Οτούρου εντάχθηκε στους Γουίντι Σίτι Μπουλς ως παίκτης-συνεργάτης. 

 Τορόντο Ράπτορς (2021-2022) 
Στις 26 Δεκεμβρίου 2021, ο Οτούρου υπέγραψε συμβόλαιο 10 ημερών με τους Τορόντο Ράπτορς.

 Επιστροφή στους Γουίντι Σίτι Μπουλς (2022-2023) 
Στις 3 Ιανουαρίου 2022, ο Οτούρου επανακτήθηκε και επαναδραστηριοποιήθηκε από τους Γουίντι Σίτι Μπουλς του NBA G League.

 Γιουκάτελ Μέρκεζεφεντι 
Στις 26 Ιουλίου 2023, ο Οτούρου υπέγραψε με τον Γιουκάτελ Μέρκεζεφεντι της τουρκικής Λίγκας. 

 Δανεισμός στην Αναντολού Εφές και μόνιμη μεταγραφή (2023-2025) 
Στις 4 Δεκεμβρίου 2023, ο Οτούρου παραχωρήθηκε δανεικός στην Αναντολού Εφές της Τουρκικής Λίγκας.

 Χαποέλ Τελ Αβίβ (2025-σήμερα) 
Στις 6 Ιουλίου 2025, ο Οτούρου υπέγραψε με τον Χάποελ Τελ Αβίβ του Ισραηλινού πρωταθλήματος. Στις 18 Οκτωβρίου 2025, ο Οτούρου έλαβε το βραβείο Hoops Agents Player of the Week, έχοντας σημειώσει 18 πόντους (game high) και 9 ριμπάουντ. 

 Προσωπική ζωή 
Και οι δύο γονείς του Οτούρου είναι ιθαγενείς Νιγηριανοί. Η μητέρα του, Ντέμπορα, είναι από το Ίφε και ο πατέρας του, Φρανσίς, είναι από το Φαντέι, ένα προάστιο του Λάγος. Ο Φράνσις έπαιζε πινγκ πονγκ για την εθνική ομάδα της Νιγηρίας και μετακόμισε στις Ηνωμένες Πολιτείες λόγω της καριέρας του.

Ο Οτούρου πήρε το μεσαίο του όνομα, Ντάνιελ, από τη μητέρα του, η οποία το θεωρούσε ένα πολύ ισχυρό όνομα βγαλμένο από την Βίβλο. Το πρώτο του όνομα, Ακινφαγιοσέ (Akinfayoshe), συνδυάζει τις λέξεις από την γλώσσα Γιορούμπα "Akin" (ήρωας) και "fayoshe" (αγάπη και ευτυχία).

Ο Οτούρου προέρχεται από Χριστιανική οικογένεια. Και οι δύο γονείς του είναι ιερείς στο Σαιντ Πωλ της Μινεσότα. Ο Οτούρου έχει ως αγαπημένο παίκτη από την ιστορία του NBA τον Κόμπι Μπράιαντ, ενώ έχει αναφέρει τον Ζοέλ Εμπίντ ως πρότυπο.  

 Διακρίσεις 

 Σε συλλόγους 

 Αναντολού Εφές 

 Σούπερ Καπ Τουρκίας: 2024

 Ατομικές 

 Τρίτη ομάδα του All-American - SN: 2020
 Δεύτερη ομάδα All-Big Ten: 2020
 Big-Ten αμυντική ομάδα: 2020

 Παραπομπές 

Κατηγορία:Αμερικανοί καλαθοσφαιριστές
Κατηγορία:Νιγηριανοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Χαποέλ Τελ Αβίβ Μ.Κ.
Κατηγορία:Καλαθοσφαιριστές Πρωταθλήματος Ισραήλ